આ દૃશ્ય જોઇને છપૈયાવાસીઓના આશ્ચર્યનો પાર ન હતો. કોઇને થયું હતું કે જરૂર હનુમાનજી મહારાજ આ બાળકની રક્ષા કરે છે, કોઇને થતું હતું કે આ બાળક જ કોઇ દૈવી શક્તિથી ભરપૂર છે, નહીંતર આમ ન બને. જે હોય તે પણ ઘનશ્યામે નાનપણથી સિદ્ધ કર્યું હતું કે જો જીવન સાત્ત્વિક શક્તિથી ભરપૂર હોય તો મલિન તત્ત્વો કાંઇ બગાડી શકતા નથી. કાલિદત્તના મૃત્યુથી લોકોએ ત્રાસમાંથી છૂટકારો મેળવ્યો હતો. સમસ્ત સરવાર દેશમાં આ અલૌકિક ઘટના ખૂબ જ ખ્યાતિ પામી હતી.